Id-Deċiżjoni tal-Kummissjoni
tas-27 ta’ Frar 2004
li temenda d-Deċiżjoni 93/52/KEE dwar ir-rikonoxximent ta’ ċertu provinċji fl-Italja bħala uffiċjalment ħielsa mill-bruċellosi
(notifikata fuq dokument numru K(2004) 558)
(Test b’relevanza għall-ŻEE)
(2004/199/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 91/68/KEE tat-28 ta’ Jannar 1991 fuq il-kondizzjonijiet tas-saħħa ta’ l-annimali li jirregolaw kummerċ intra-Komunitarju f’annimali [1] bħal ovini u kaprini, u partikolarment l-Anness A, Kapitolu 1, punt II tagħha,
Billi:
(1) fl-Italja, fil-Provinċji ta’ Rieti u Viterbo (Reġjun ta’ Lazio) bruċellosi (Brucella melitensis) ilha notifikata bħala marda mill-inqas ħames snin.
(2) Fil-Provinċji ta’ Rieti u Viterbo, mill-inqas 99,8 % tar-raba’ ta’ l-ovini u l-kaprini huma uffiċjalment raba’ ħielsa mill-bruċellosi. Dawn il-Provinċji jieħdu r-responsabbiltà, barra dan, sabiex ikunu konformi ma’ l-Anness A, Kapitolu 1, punt II [2], għal Direttiva 91/68/KEE.
(3) Il-Provinċji ta’ Rieti u Viterbo għandhom konsegwentement jiġu identifikati uffiċjalment bħala ħielsa mill-bruċellosi (Brucella melitensis).
(4) Id-Deċiżjoni tal-Kummissjoni 93/52/KEE tal-21 ta’ Diċembru 1992 tirreġistra l-konformità minn ċertu Stati Membri jew reġjuni bil-kondizzjonijiet meħtieġa konnessi mal-bruċellosi (B. melitensis) u skond huma l-Istati Membri jew reġjuni uffiċjalment ħielsa mill-marda(2) għandhom għalhekk ikunu emendati għal din ir-raġuni.
(5) Il-miżuri provduti f’din id-Deċiżjoni huma konformi ma’ l-opinjoni tal-Kumitat Permanenti fuq Food Chain u s-saħħa ta’ l-annimali,
ADOTTAT DIN ID-DE¬IŻJONI:
L- Artikolu 1
L-Anness II għad-Deċiżjoni 93/52/KEE hi mibdula bit-test fl-Anness ta’ din id-Deċiżjoni.
L- Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fis-27 ta’ Frar 2004.